**ODPADKI IN OZAVEŠČANJE POTROŠNIKOV**

Na šoli smo začeli o problemu odpadkov intenzivno ozaveščati učence, posredno pa tudi starše. V ure pouka vključujemo tematiko ravnanja z odpadki ter varčevanja z vsemi dobrinami. Učitelji in učenci imajo svoje naloga zapisane v vzgojnem načrtu šole, prehranske obveznosti pa so podrobno obrazložene v Haccp načrtu kuhinje. Vsem deležnikom smo osvežili naloge po ozvočenju, učitelji pa bodo pri urah oddelčne skupnosti vsebine nalog z učenci še ponovili.

Predmet gospodinjstvo ima te vsebine že vnesene v učni načrt. Učenci pripravijo seminarske naloge ter jih v obliki plakatov razstavijo v šoli.

Svetovni splet omogoča, da prikažemo tudi vizualno primerjavo med odpadki in uporabnimi izdelki. Učenci si tako lažje predstavljajo, da v razvitih državah v enem letu vsak odvrže toliko stekla, kot ga vsebuje 200 kozarcev za marmelado. Učenci si velikokrat ne znajo predstavljati posameznih razmerij. Ko pa vidijo sliko, jih le-ta pritegne, da preberejo tudi zapisano.

Plakat je razstavljen v hodniku pred jedilnico in učilnico gospodinjstva.